CELEX: 32000D0731
Language: ro
Date: 2000-11-10 00:00:00
Title: Decizia Comisiei din 10 noiembrie 2000 de stabilire a regulamentului de procedură al forumului consultativ comunitar revizuit de acordare a etichetei ecologice [notificată cu numărul C(2000) 3281]Text cu relevanță pentru SEE.

15/Volumul 06
            
            
               RO
            
            
               Jurnalul Ofícial al Uniunii Europene
            
            
               174
            
         32000D0731
   
               L 293/31
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 10 noiembrie 2000
   de stabilire a regulamentului de procedură al forumului consultativ comunitar revizuit de acordare a etichetei ecologice
   [notificată cu numărul C(2000) 3281]
   (Text cu relevanță pentru SEE)
   (2000/731/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 175 alineatul (1),
   având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 de stabilire a unui sistem comunitar revizuit de acordare a etichetei ecologice (1), în special articolul 15,
   întrucât:
   
               (1)
            
            
               Articolul 13 din Regulamentul (CE) nr. 1980/2000 prevede instituirea de către Comisie a unui Comitet pentru etichetare ecologică al Uniunii Europene, denumit în continuare „CEEUE”, compus din organismele competente prevăzute la articolul 14 și din forumul consultativ prevăzut la articolul 15.
            
         
               (2)
            
            
               Articolul 15 din Regulamentul (CE) nr. 1980/2000 prevede obligația Comisiei de a face astfel încât, în desfășurarea lucrărilor sale, CEEUE să garanteze, pentru fiecare categorie de produse, o participare echilibrată a tuturor părților interesate, precum industria și prestatorii de servicii, inclusiv întreprinderile mici și mijlocii, artizanii și organizațiile lor profesionale, sindicatele, comercianții, vânzătorii cu amănuntul, importatorii, grupurile de protecție a mediului și organizațiile consumatorilor.
            
         
               (3)
            
            
               Articolul 15 din Regulamentul (CE) nr. 1980/2000 prevede că aceste părți se întâlnesc în cadrul unui forum consultativ.
            
         
               (4)
            
            
               Articolul 15 din Regulamentul (CE) nr. 1980/2000 prevede că regulamentul de procedură al forumului consultativ menționat anterior este stabilit de către comisie în conformitate cu procedura prevăzută la articolul 17.
            
         
               (5)
            
            
               Al cincilea motiv din Regulamentul (CE) nr. 1980/2000 indică faptul că, pentru ca sistemul comunitar de acordare a etichetei ecologice să fie acceptat de marele public, este esențial ca organizațiile non-guvernamentale din domeniul mediului și organizațiile consumatorilor să joace un rol important în elaborarea și definirea criteriilor etichetei ecologice comunitare.
            
         
               (6)
            
            
               Punctul 1 din anexa IV la Regulamentul (CE) nr. 1980/2000 prevede instituirea în cadrul CEEUE a unui grup de lucru ad-hoc specific, la care vor participa părțile interesate menționate la articolul 15 și organismele competente menționate la articolul 14 în vederea elaborării criteriilor etichetei ecologice aplicabile fiecărei categorii de produse.
            
         
               (7)
            
            
               Măsurile prevăzute de către prezenta decizie sunt conforme cu avizul comitetului instituit în conformitate cu articolul 17 din Regulamentul (CE) nr. 1980/2000,
            
         ADOPTATĂ PREZENTA DECIZIE:
   Articolul 1
   Se adoptă regulamentul de procedură al forumului consultativ, care este anexat la prezenta decizie.
   Articolul 2
   Decizia Comisiei din 18 noiembrie 1992 de stabilire a regulamentului de procedură al forumului consultativ al sistemului comunitar de acordare a etichetei ecologice (2) este abrogată.
   Articolul 3
   Prezenta decizie se adresează statelor membre.
   
      Adoptată la Bruxelles, 10 noiembrie 2000.
      
         
            Pentru Comisie
         
         Margot WALLSTRÖM
         
         
            Membru al Comisiei
         
      
   
   
      (1)  JO L 237, 21.9.2000, p. 1.
   
      (2)  C(92) 2314 final, 18.11.1992.
   ANEXĂ
   REGULAMENTUL DE PROCEDURĂ AL FORUMULUI CONSULTATIV
   1.   Se stabilește regulamentul de procedură al forumului consultativ (denumit în continuare „forum”) menționat la articolul 15 din Regulamentul (CE) nr. 1980/2000. Forumul lucrează în conformitate cu acest regulament.
   2.   Forumul consultativ și membrii săi sunt membri ai Comitetului pentru etichetare ecologică Uniunii Europene, denumit în continuare „CEEUE”, și participă la toate activitățile CEEUE, în special cele care constau în:
   
               —
            
            
               a solicita Comisiei începerea procedurii prevăzute pentru stabilirea criteriilor ecologice și a cerințelor conexe aplicabile evaluării și verificării conformității grupelor de produse;
            
         
               —
            
            
               a contribui la stabilirea și la revizuirea criteriilor etichetei ecologice și a cerințelor conexe aplicabile evaluării și verificării conformității grupelor de produse;
            
         
               —
            
            
               consultarea forumului de către Comisie în privința planului de lucru pentru eticheta ecologică comunitară;
            
         
               —
            
            
               promovarea și utilizarea etichetei ecologice comunitare.
            
         3.   Organizațiile următoare, între altele, care reprezintă părțile interesate menționate la articolul 15 din regulamentul în cauză, sunt membre ale forumului și, în consecință, ale CEEUE:
   
               —
            
            
               COFACE (consumatori, reprezentând atât BEUC, EUROCOOP, cât și AEC);
            
         
               —
            
            
               BEE (mediu);
            
         
               —
            
            
               CES (sindicate);
            
         
               —
            
            
               UNICE (industrie);
            
         
               —
            
            
               UEAPME (IMM, artizanat);
            
         
               —
            
            
               EUROCOMMERCE (comerț).
            
         Pentru a asigura o participare echilibrată a tuturor părților interesate, CEEUE își poate modifica componența în mod adecvat, fie la cererea Comisiei, fie din proprie inițiativă, cu acordul Comisiei.
   4.   Fiecare membru al forumului trebuie să desemneze o persoană de contact.
   5.   Forumul se întrunește în cadrul reuniunilor CEEUE.
   6.   În afara reprezentanților generali însărcinați să participe la reuniunile CEEUE, fiecare membru al forumului desemnează cel puțin un reprezentant tehnic pentru fiecare grup de produse, însărcinat să participe la lucrările grupurilor de lucru ad-hoc create de CEEUE pentru grupe de produse specifice și la reuniunile CEEUE unde grupul de produse în cauză este examinat în detaliu. Acești reprezentanți tehnici trebuie, în măsura posibilului, să fie experți informați asupra grupului de produse în cauză.
   7.   Membrii forumului și reprezentanții lor generali și tehnici acționează în conformitate cu obiectivele și principiile stabilite în articolul 1 din regulamentul menționat și cu principiile de procedură definite în anexa IV la regulamentul în cauză.